Eesti Ajakirjanike Liidu konkursi Aasta Ajakirjanik 2008 žürii koosseisus Ene Ergma (esimees), Rein Veidemann, Raivo Vare, Mati Talvik, Peeter Ernits ja Liina Kusma valis konkursile esitatud nominantide seast võitjaks ANDREI HVOSTOVI. Andrei Hvostovi juures hinnati tema ajakirjanduslikku meisterlikkust, julgust keerulisi probleeme käsitleda, süvitsiminekut ning erakordselt tugevat õiglustunnet ühiskonna valupunktide lahkamisel.
Nominentide seast tõstis žürii veel esile järgmised ajakirjanikud:
Jaanus Piirsalu - sisutihedate, Venemaa olusid ja inimesi käsitlevate kirjutiste eest, mis on meie lugejate jaoks avardanud Venemaa mõistmist;
Rein Sikk – sotsiaalselt tundlike, paljusid inimesi puudutavate probleemide põhjaliku ja empaatilise käsitlemise eest, uudsete ideede eest rahvuskultuuri rikastamisel;
Neeme Raud – maailmapoliitika keskmes oleva USA elu mitmekülgsuse ja erinevate tasandite kajastamise ning sügava analüüsi eest.
Eesti Ajakirjanike Liit
juhatuse esimees Peeter Ernits
2008. aasta parim ajakirjanik on Andrei Hvostov